gl lt lt gl en ur gl gl gl gl gl gl gl gl gl gl gl gl gl gl en gl gl gl gl gl gl gl gl gl gl fr gl gl es es es es gl es es gl gl gl es gl es es es gl es es es gl gl gl es gl es es es gl gl gl gl gl gl gl gl fr es fr gl fr gl fr gl fr gl fr gl fr gl fr pt pt gl fr gl gl gl gl gl gl gl gl gl gl ast it gl es gl es gl gl it gl en ja es es es gl es es en gl gl gl gl gl
Programa Oficial de Doutoramento en Estudos Lingüísticos
(CX1): Ser capaz de utilizar as TIC, entender e avaliar o seu impacto en novos ámbitos para a aprendizaxe cooperativa e autónoma. (CX2): Identificar cuestións culturais e éticas na dirección de proxectos de investigación, de innovación e de desenvolvemento e comprender o seu impacto na estrutura social do ámbito global dos países. (CX3): Capacidade de obter datos pertinentes a partir das fontes documentais ou experimentais e xestionar a información de xeito axeitado.
(CE1) Comprender de xeito profundo e pormenorizada o ámbito de investigación da lingüística (CE2): Demostrar a capacidade de concibir, deseñar e planificar un proceso de investigación propio nalgún campo da lingüística, xustificando a súa necesidade no marco da investigación máis avanzada (CE3): Demostrar a comprensión sistemática de teorías, hipótese e argumentacións científicas no campo da lingüística e a capacidade de avaliar a devandita información con espírito crítico no proceso de investigación propio (CE4): Capacidade de analizar datos ou avaliar modelos de interpretación, demostrando autonomía e capacidade de xestión de proxectos lingüísticos (CE5): Capacidade para a comunicación, debate e argumentación da investigación propia nalgún campo da lingüística en contraste con ideas, opinións e formulacións diferentes.
O doutoramento - É o pasaporte para facer unha carreira investigadora, nunha universidade ou nun centro de investigación. - Permite o acceso a postos de docencia e investigación en todas as universidades do mundo. - O traballo que implica facer unha tese mostra unha especial capacidade intelectual e de toma de decisións, cada vez máis necesaria no mundo empresarial Nesta sección descríbense as actividades formativas do programa de doutoramento. Nalgúns casos serán organizados desde este e noutras poderán recoñecerse cursos ou outras accións promovidas por outras universidades ou centros de investigación. Cada alumna ou alumno fará a súa particular selección, con axuda do seu comité titor, en función do seu plan de investigación. O calendario ofrece información sobre as actividades formativas, mais tamén inclúe outros eventos de interese. Seminario introdutorio Unha vez finalizado o proceso de admisión no programa de doutoramento, haberá un seminario de curta duración (sobre unhas 10 horas) en que se presentarán as liñas de investigación do programa e se explicarán cuestións de tipo organizativo. Servirá como unha primeira toma de contacto entre estudantes de novo ingreso e investigadores do programa. Seminarios de formación avanzada Terán unha duración de 20 horas e versarán sobre temas de investigación que se estiveren a desenvolver desde os diferentes grupos de investigación que teñen vinculación co programa. Como norma xeral, cada estudante cursará obrigatoriamente un mínimo de dous seminarios deste tipo durante os dous primeiros anos. Grupos de discusión Son reunións periódicas de estudantes de doutoramento, supervisadas en cada caso por polo menos un docente e con asistencia doutros profesores ou profesoras do programa, para intercambiaren ideas e discutiren problemas, a partir de lecturas previas comúns ou de presentacións realizadas polos mesmos estudantes ou por algún investigador convidado. Como norma xeral, cada estudante participará obrigatoriamente nun mínimo de dous grupos de discusión
Estas son as liñas de investigación principáis deste programa de doutoramento:
Modalidades visu-gestuales del lenguaje y Lenguas de signos
Complementos de formación específicos
No caso de que o doutorando careza da formación previa completa esixida no programa, a súa admisión no programa poderá quedar condicionada á superación de complementos de formación específicos, que poderán ser materias ou módulos de máster e grao. Os complementos asignados a un mesmo doutorando non poderán superar os 15 créditos ECTS e poderán realizarse de forma previa ou simultánea á matrícula en tutela académica no programa.
No caso de realización simultánea o alumnado deberá matricularse destes complementos no momento de formalizar a matrícula de tutela académica no programa, que deberán superarse no prazo máximo de tres cuadrimestres consecutivos. De non facelo así, o alumnado causará baixa no programa.
Tamén podes consultar o Regulamento de Estudos de Doutoramento da UDC, Artigo 16: Admisión.
Modelos e Métodos na Ligüística Actual
Recursos Bibliográficos e Xéneros Científicos
Actividades formativas da EIDUDC
Actividades formativas da EIDUDC
Actividades formativas do programa
Compromiso documental de supervisión
Especifica a relación académica entre o doutorando e a Universidade, os seus dereitos e deberes, incluídos os posibles dereitos de propiedade intelectual e/ou industrial derivados da investigación, así como a aceptación do procedemento de resolución de conflitos e a súa duración. Inclúe tamén os deberes do/a titor/a do doutorando e do seu director ou directora de tese.
O devandito compromiso será asinado por unha representación específica designada pola universidade, o/a titor/a e o doutorando, nun prazo máximo dun mes que comezará a contar desde a data da matrícula, mentres que a sinatura do/a director/a se incorporará no momento da súa designación.
Este compromiso de supervisión engadirase ao documento de actividades do doutorando no momento da súa sinatura por todas as persoas implicadas.
Tamén podes consultar o Regulamento de Estudos de Doutoramento da UDC, Artigo 31: Compromiso de supervisión.
Nun prazo de seis meses logo da matrícula, o estudante elaborará un Plan de Investigación que incluirá a metodoloxía, os obxectivos, os medios e a planificación temporal. O plan presentarase avalado co informe do director e/ou titor e deberá ser aprobado pola CAPD. Este plan poderá mellorarse no proceso de avaliación anual contando co aval do director e/ou titor.
Anualmente, a CAPD avaliará o Plan de Investigación, xunto cos informes que a tal efecto deberán emitir o titor/a e/ou o director/a, e o documento de actividades. A avaliación positiva será requisito indispensable para continuar no programa. En caso de avaliación negativa, o estudante elaborará un novo Plan que será avaliado no prazo de seis meses. En caso de nova avaliación negativa, causará baixa definitiva no programa.
Tamén podes consultar o Regulamento de Estudos de Doutoramento da UDC, Artigo 30: Plan de investigación.
Sánchez Palomino, María Dolores
Filoloxías galega e portuguesa
Freixeiro Mato, Xosé Ramón
López Viñas, Xoán Luís
Sánchez Rei, Xosé Manuel
Acín Villa, María Esperanza
Pérez Pascual, José Ignacio
Alonso Ramos, Margarita María
Álvarez Cáccamo, Celso María Alfonso
Vázquez Veiga, Nancy Josefina
Accións para a mobilidade do estudantado
A UDC mantén convenios de mobilidade de estudantes con universidades e institucións de educación superior de catro continentes. Cada curso académico publícanse varias convocatorias de mobilidade de estudantes para que estes poidan cursar parte dos seus estudos nunha desas institucións (un semestre ou un ano académico completo), obtendo pleno recoñecemento académico ao seu regreso no expediente UDC do estudante.
Nesas convocatorias publícanse as prazas das que a UDC dispón para ofrecer aos estudantes dos distintos centros e, no seu caso, as condicións específicas de cada unha delas. Do mesmo xeito, todos os anos convócanse bolsas para financiar a realización de prácticas no estranxeiro por parte dos estudantes
As prácticas serán tamén recoñecidas como parte do seu expediente académico ou no suplemento europeo ao título. O estudante é libre para buscar a empresa ou institución de destino do EEES na que desexa facer as prácticas. A estes efectos, a UDC ten un taboleiro virtual no que se publican as ofertas que chegan ao seu coñecemento.
As convocatorias de mobilidade xestiónanse conxuntamente nos centros de procedencia dos estudantes, baixo a dirección dos Responsables de Relacións Internacionais dos centros, e na Oficina de Relacións Internacionais da Universidade (ORI). Os requisitos xerais para acceder a unha praza de mobilidade, os dereitos e obrigacións dos estudantes, así como o procedemento para conceder as prazas regúlanse no Regulamento de Mobilidade da UDC.